smcproject/ml-wiki-sentences huggingface dataset:
ചുരത്തിന്റെ പേരായ - മിന്റാക എന്നാൽ കിർഗിസ് ഭാഷയിൽ "ആയിരം ആടുകൾ" എന്നാണ് അർത്ഥമാക്കുന്നത്.
മിന്നൽ രക്ഷാചലകം ഇംഗ്ലീഷ് വിലാസം https://ml.wikipedia.org/wiki/Lightning_rod മിന്നൽ രക്ഷാചലകത്തിന്റെ ചിത്രീകരണം
ഇടിമിന്നൽ മൂലമുണ്ടാകാവുന്ന ഉന്നതമായ വോൾട്ടതയിലുള്ള വൈദ്യുത പ്രവാഹത്തിൽ നിന്നും കെട്ടിടങ്ങളെയും മറ്റ് നിർമ്മാണങ്ങളെയും മറ്റും സംരക്ഷിക്കുന്നതിന് വേണ്ടിയുള്ള സംവിധാനമാണ് മിന്നൽ രക്ഷാചലകം (Lightning Rod).
മിന്നൽ പ്രതിരോധ ചാലകം എന്നും ഇതറിയപ്പെടുന്നു.
മിന്നലാഘാതം ഉണ്ടായാൽ, അതുമൂലമുണ്ടാകുന്ന വൈദ്യുതിയെ സ്വീകരിച്ച് ഒരു വൈദ്യുത വാഹി വഴി മണ്ണിലേക്ക് കടത്തിവിട്ട് നിർമ്മിതികളെ സംരക്ഷിക്കുകയാണ് ഇതിൽ ചെയ്യുന്നത്.
ജീവനും സ്വത്തിനുമുണ്ടാകാവുന്ന നാശം തടയുന്നതിനോ ആഘാതം കുറയ്ക്കുന്നതിനോ ഇങ്ങനെ സാധിിക്കുന്നു.
സാങ്കേതികത വികസിക്കുന്നതോടെ മനുഷ്യ നിർമ്മിതികളുടെ ഉയരവും വർദ്ധിച്ചു കൊണ്ടിരുന്നു.
ഉയരം കൂടുന്തോറും ഇടിമിന്നൽ മൂലമുണ്ടാകുന്ന നാശവും കൂടി വരുന്നു.
ഇത്തരമൊരു സാഹചര്യത്തിൽ മിന്നൽ രക്ഷാ ഉപകരണത്തിന്റെ പ്രസക്തി വർദ്ധിക്കുന്നു.
മിന്നൽ രക്ഷാ ഉപകരണത്തിന് ഒരു സ്വീകരണിയും (Rod) ഒരു എർത്ത് (Earth) ഭാഗവും ഇവയെ തമ്മിൽ ബന്ധിപ്പിക്കുന്ന വയർ (cable) സംവിധാനവുമുണ്ടായിരിക്കും.
ഇതിലെ സ്വീകരണി വിവിധ രൂപങ്ങളിൽ കാണപ്പെടുന്നു.
ഇവയെല്ലാം നിർമ്മിക്കപ്പെടുന്നത് ചെമ്പ് കൊണ്ടായിരിക്കും .
അലൂമിനിയം വയർ കൂടി ഉപയോഗിക്കാറുണ്ട്.
കണ്ടുപിടിത്തം ബഞ്ചമിൻ ഫ്രാങ്ക്ളിന്റെ കുറിപ്പുകളിൽ നിന്ന്
1749 ൽ ബെഞ്ചമിൻ ഫ്രാങ്ക്ലിൻ ആണ് മിന്നൽ രക്ഷാ ഉപകരണത്തിന്റെ തത്ത്വം ആദ്യമായി അവതരിപ്പിച്ചത് .
1753 ൽ ഒരുപകരണമായി അദ്ദേഹം ഇത് അവതരിപ്പിച്ചു.
1760 ആവുമ്പോഴേക്കും വിശ്വസനീയമായ ഒരു സംവിധാനമായി ഇതിനെ മാറ്റിയെടുക്കുന്നതിന് ബഞ്ചമിൻ ഫ്രാങ്ക്ളിന് സാധിച്ചു.
മിനർവ (റെംബ്രാന്റ്) ഇംഗ്ലീഷ് വിലാസം https://ml.wikipedia.org/wiki/Minerva_(painting)
1635-ൽ നെതർലന്റ്സിൽ ജീവിച്ചിരുന്ന പ്രശസ്തനായ ചിത്രകാരനും കൊത്തുപണിക്കാരനുമായിരുന്ന റെംബ്രാന്റ് വാങ് റേയ്ൻ വരച്ച എണ്ണച്ചായാചിത്രമാണ് മിനർവ .
ഒരു കനേഡിയൻ സ്വകാര്യ ശേഖരത്തിലാണ് ഈ ചിത്രം നിലവിൽ കാണപ്പെടുന്നത്.
രേഖപ്പെടുത്തിയിട്ടുള്ളതനുസരിച്ച് ഈ ചിത്രത്തിൻറെ ആദ്യകാല ഉടമ എഡ്വിൻബർഗിലെ ദ ഡ്രം ഉടമസ്ഥൻ 12-ആം സോമർവില്ലേ പ്രഭു ജെയിംസ് സോമർവില്ലേ, (1674-1709) ആയിരുന്നു.
1923-ൽ ലൂയിസ ഹരിയറ്റ് സോമെർവില്ലേയുടെ മരണം വരെ മിനർവ സോമർവില്ലേ കുടുംബത്തിന്റെ കൈവശമായിരുന്നു.
1924 നവംബർ 21 ന് ഈ ചിത്രം ന്യൂയോർക്കിലെ ആർട്ട് ഡീലർ ലൂയിസ് സിമ്മൺസ് അല്ലെങ്കിൽ മിസ്റ്റർ സ്മിത്ത് ലണ്ടനിൽ ക്രിസ്റ്റീസിൽ ലേലം ചെയ്തു.
പിന്നീട് ഇത് ഡുവീൻ ബ്രദേഴ്സിന്റെയും 1929-ൽ ജൂൾസ് ബാഷെയുടെയും ഉടമസ്ഥതയിൽ ആയിരുന്നു.
പിന്നീട് ഹംഗേറിയൻ കളക്ടറായ മാർസെൽ നെമെസ് മ്യൂണിക്കിൽ നിന്നും ഈ ചിത്രം വാങ്ങിയിരുന്നു.
1931 ജൂൺ 16 നും 19 നും ഇടയ്ക്ക് അദ്ദേഹത്തിന്റെ ശേഖരം മ്യൂണിക്കിലെ ഹെൽബിൻ ലേലം ചെയ്യുകയുണ്ടായി.
മിന്റോ ഒഫ്താൽമിക് ഹോസ്പിറ്റൽ ഇംഗ്ലീഷ് വിലാസം https://ml.wikipedia.org/wiki/Minto_Eye_Hospital
ബാംഗ്ലൂരിലെ ഒരു സർക്കാർ നേത്രരോഗ സ്പെഷ്യാലിറ്റി ആശുപത്രിയാണ് മിന്റോ ഒഫ്താൽമിക് ഹോസ്പിറ്റൽ .
മിന്റോ ഒഫ്താൽമിക് ഹോസ്പിറ്റൽ ഒരു റീജിയണൽ ഇൻസ്റ്റിറ്റ്യൂട്ട് ഓഫ് ഒഫ്താൽമോളജി ആണ്.
1896-ൽ സ്ഥാപിതമായ ഇത് ലോകത്തിലെ ഏറ്റവും പഴക്കം ചെന്ന സ്പെഷ്യാലിറ്റി നേത്ര ആശുപത്രികളിൽ ഒന്നായി മാറി.
1896-ൽ ചിക്കപ്പേട്ട പ്രദേശത്ത് ആരംഭിച്ച ആശുപത്രി 1897-ൽ ലാൽബാഗ് ലോഡ്ജിലേക്ക് മാറ്റുകയും പിന്നീട് 1913-ൽ മൈസൂർ രാജാവായിരുന്ന നൽവാഡി കൃഷ്ണരാജ വാഡിയാർ നാലാമന്റെ ഭരണകാലത്ത് നിർമ്മിച്ച ഇന്നത്തെ കെട്ടിടത്തിലേക്ക് മാറ്റുകയും ചെയ്തു.
ഇത് ബാംഗ്ലൂർ മെഡിക്കൽ കോളേജ് ആൻഡ് റിസർച്ച് ഇൻസ്റ്റിറ്റ്യൂട്ടുമായി അഫിലിയേറ്റ് ചെയ്തിട്ടുണ്ട്, കൂടാതെ ദേശീയ പ്രാധാന്യമുള്ള ഒരു സ്ഥാപനവുമാണ്.
300 കിടക്കകളുള്ള, ത്രിതീയ നേത്രരോഗ ആശുപത്രിയാണിത്.
കമ്മ്യൂണിറ്റി ഒഫ്താൽമോളജി, കോർണിയ ഐ ബാങ്ക്, റിഫ്രാക്റ്റീവ് സർജറി, ഗ്ലോക്കോമ ക്ലിനിക്ക്, സ്ക്വിന്റ്, ഒക്കുലോപ്ലാസ്റ്റി ന്യൂറോഫ്താൽമോളജി ക്ലിനിക്ക്, ലോ വിഷ്വൽ എയ്ഡ്സ് ക്ലിനിക്ക്, വിട്രിയോ-റെറ്റിനൽ യുവിയ ക്ലിനിക്ക് എന്നിവ ഇതിൽ ഉൾപ്പെടുന്നു.
ഈ സ്ഥാപനത്തിന്റെ തുടക്കം മുതൽ നൂറുകണക്കിന് നേത്രരോഗ വിദഗ്ധർ പരിശീലനം നേടിയിട്ടുണ്ട്.
ഒരു തൃതീയ റഫറൽ സെന്റർ ആയ മിന്റോ ഒഫ്താൽമിക് ഹോസ്പിറ്റൽ, കർണാടകയിലെയും അതിന്റെ അയൽ സംസ്ഥാനങ്ങളിലെയും ദരിദ്രർക്കും അതി ദരിദ്രർക്കും സബ്സിഡി നിരക്കിൽ അതിന്റെ സേവനങ്ങൾ വാഗ്ദാനം ചെയ്യുന്നു.
അവലംബം മറ്റ് ഉറവിടങ്ങൾ [ http://www.molvis.org/molvis/v8/a36/
Clinical phenotype and linkage analysis of the congenital fibrosis of the extraocular muscles in an Indian family (ഒരു ഇന്ത്യൻ കുടുംബത്തിലെ എക്സ്ട്രാക്യുലർ പേശികളുടെ അപായ ഫൈബ്രോസിസിന്റെ ക്ലിനിക്കൽ ഫിനോടൈപ്പും ലിങ്കേജ് വിശകലനവും)] A RARE CASE OF PROPTOSIS IN A NEW-BORN CHILD (ഒരു നവജാത ശിശുവിൽ പ്രോപ്റ്റോസിസിന്റെ ഒരു അപൂർവ കേസ്).
ബ്രിട്ടീഷ് ജേണൽ ഓഫ് ഒഫ്താൽമോളജി.
1927 ഫെബ്രുവരി;11(2):79 Childhood blindness in a rural population of southern India: prevalence and aetiology (ദക്ഷിണേന്ത്യയിലെ ഒരു ഗ്രാമീണ ജനസംഖ്യയിലെ ബാല്യകാല അന്ധത: വ്യാപനവും രോഗകാരണവും) - ഒഫ്താൽമിക് എപ്പിഡെമിയോൾ.
2008 മെയ്-ജൂൺ;15(3):176-82 പുറം കണ്ണികൾ വെബ്സൈറ്റ്
മിന്നൽ പരമേശ്വരൻ പിള്ള
സൈക്കിളിൽ റോന്തുചുറ്റി റൗഡികളുടെ ഇടയിലും സംഘർഷമേഖലകളിലും മിന്നൽ വേഗത്തിൽ പ്രത്യക്ഷപ്പെട്ട് പ്രശ്‌ന പരിഹാരമുണ്ടാക്കിയ ശ്രദ്ധേയനായ പൊലീസ് ഉദ്യോഗസ്ഥനായിരുന്നു എൻ. പരമശിവൻ നായർ എന്ന മിന്നൽ പരമേശ്വരൻ പിള്ള .
പോലീസിലെ പോയ കാലത്തെ ത്രസിപ്പിച്ച പേരായിരുന്നു ‘മിന്നൽ’ എന്ന പരമേശ്വരൻ പിള്ള.
ഒരു കാലത്ത് സാമാന്യജനത്തിന്റെ കണ്ണിൽ ഇതിഹാസ കഥാപാത്രമായിരുന്നു മിന്നൽ.
കള്ളന്മാരുടെയും റൗഡികളുടെയും പേടി സ്വപ്നവും സത്യസന്ധതക്കും ധൈര്യത്തിനും പേരു കേട്ട പൊലീസുകാരനനുമായിരുന്നു മിന്നൽ പരമേശ്വരൻ പിള്ള.
ഒരേ സമയം 
പല സ്ഥലത്ത് പ്രത്യക്ഷപ്പെടാനുള്ള സിദ്ധിയുണ്ടെന്ന് ജനസംസാരം ഉണ്ടായിരുന്നു.
അങ്ങനെ പൊലീസ് ഓഫിസറായ എൻ. പരമശിവൻ നായർ നാട്ടുകാർക്ക് മിന്നൽ പരമേശ്വരൻ പിള്ളയായി .
മാതൃക പോലീസ് ഉദ്യോഗസ്ഥൻ
അരാജകത്വത്തിനും നിയമ ലംഘകർക്കും എതിരെ മാത്രമായിരുന്നു മിന്നലിൻെറ ഓരോ പ്രവൃത്തിയും.
ലോക്കപ്പ് മർദ്ദനങ്ങളോ കൊടിയ ക്രൂരതകളോ മിന്നൽ പരമേശ്വരൻ പിള്ള ഒരിക്കലും കേസ് അന്വേഷണത്തിന് അവലംബിച്ചിരുന്നില്ല.
മനശാസ്ത്ര തലത്തിലും ശാസ്ത്രീയവുമായ മാർഗങ്ങളിലൂടെയുമായിരുന്നു അദ്ദേഹം മുന്നോട്ട് പോയിരുന്നത്.
പൊലീസിനു കൈകാര്യം ചെയ്യാൻ ബുദ്ധിമുട്ടുള്ള സ്ഥലങ്ങളിലൊക്കെയും മിന്നലിനെ ഉന്നതോദ്യോഗസ്ഥർ നിർദ്ദേശിച്ചു.
സത്യസന്ധനും കുറ്റാന്വേഷണ രംഗത്തെ ഏറ്റവും മിടുക്കനുമായ അദ്ദേഹം തിരുവിതാംകൂർ , കൊച്ചി പോലീസ്, കേരള പോലീസ് എന്നിവയിൽ പ്രവർത്തിച്ച ജീവിച്ചിരിക്കുന്നതിൽ ഏക വ്യക്തി എന്ന ബഹുമതിക്കും ഉടമയായിരുന്നു.
കമ്മീഷണർ ആയി ഉയർന്നപ്പോഴും സൈക്കിൾ യാത്രയാണ്‌ അദ്ദേഹം നടത്തിയിരുന്നത്.
കെ.ജിയെയും ഇ.
എം.എസിനെയും ഒക്കെ ഇഷ്ടപ്പെട്ട വ്യക്തിയായിരുന്നു അദ്ദേഹം .
റൗഡി ആനപാച്ചൻ
അനവധി കുറ്റവാളികളെ മുട്ടുകുത്തിച്ച ചരിത്രമാണ് മിന്നൽ പരമേശ്വരൻ പിള്ളക്കുള്ളത്.
ചവറയിൽ 1950 ൽ എസ്.ഐ ആയിരുന്ന കാലത്ത് ആ പ്രദേശത്തെ പ്രധാന കുറ്റവാളി ആനപാച്ചൻ എന്ന റൗഡിയായിരുന്നു.
പല പോലീസ് ഉദ്യോഗസ്ഥർ വിചാരിച്ചിട്ടും മുട്ടുകുത്തിക്കാൻ കഴിയാതിരുന്ന പാച്ചനെ തെരുവിൽ ഒറ്റയടിക്ക് വീഴ്ത്തിയായിരുന്നു പരമേശ്വരൻ പിള്ളയുടെ അരങ്ങേറ്റം.
പിന്നീട് ആനപാച്ചൻ അന്നത്തെ വക്കീൽ മളളൂർ ഗോവിന്ദപിള്ളയെ കൊണ്ട് പരമേശ്വരൻ പിള്ളക്കെതിരെ മർദനത്തിന് കേസ് കൊടുത്തെങ്കിലും കേസ് തോറ്റുപോയി.
കാട്ടുകോഴി ചാക്കോ
കാഞ്ഞിരപ്പള്ളിയിൽ എസ്. ഐ ആയി ചാർജെടുത്ത പരമേശ്വരൻ പിള്ള ‘കാട്ടുകോഴി ചാക്കോ’ എന്ന റൗഡിയെ നടുറോഡിൽ അടിച്ചൊതുക്കി പേരെടുത്തു.
ആറ്റുകാൽ പൊങ്കാല നടക്കുമ്പോൾ സ്ത്രീകൾക്കെതിരെ നടന്ന ചില അതിക്രമങ്ങൾ ശ്രദ്ധയിൽ പെട്ട പരമേശ്വരൻപിള്ള  ക്ഷേത്രത്തിൽ പൊങ്കാല നടക്കുമ്പോൾ പുരുഷൻമാർക്ക് പ്രവേശനം നിഷേധിക്കണമെന്ന് ക്ഷേത്രകമ്മിറ്റിക്ക് കർശന നിർദ്ദേശം നൽകി.
1954 ലെ ഈ നിർദ്ദേശത്തെ തുടർന്നാണ് "സ്ത്രീകളുടെ ശബരിമല" എന്ന വിശേഷണം ആറ്റുകാൽ ക്ഷേത്രത്തിന് ലഭിച്ചതെന്നും ആത്മകഥയിൽ പറയുന്നതായി ആത്മകഥ എഴുതാൻ സഹായിച്ച ശിവദാസ് പറയുന്നു.
"മിന്നൽ" ബഹുമതി
പരമേശ്വരൻപിള്ളയ്ക്ക് ‘മിന്നൽ’ എന്ന പട്ടം നൽകിയത് കോട്ടയം കളക്ടറായിരുന്ന ഗോവിന്ദമേനോനായിരുന്നു.
അന്ന് കസബ സ്റ്റേഷനിൽ എസ്.ഐ യായിരുന്ന പരമേശ്വരൻപിള്ള  ഊടുവഴികളിൽ കൂടി സൈക്കിളിൽ മിന്നൽ വേഗത്തിൽ എത്തി കുറ്റവാളികളെ പിടികൂടുക പതിവാക്കി.
കാരുണ്യമുള്ള പോലീസുകാരൻ
ധീരനും ധർമ്മിഷ്ഠനുമായ മിന്നലിൻെറ കണ്ണ് നനയിച്ച ഒരു കേസ് അന്വേഷണം മിന്നൽ പരമേശ്വരൻ പിള്ളയുടെ ആത്മകഥയിലുണ്ട്.
കൊല്ലം ജില്ലയിൽ ചാർജെടുത്തപ്പോൾ പ്രദേശത്തെ ഒരു റൗഡിയെ വിളിച്ച് വരുത്തി.
നല്ല ആകാരസൗഷ്ടവും  25 വയസിന് താഴെ പ്രായവുമുള്ള യുവാവിനെ മിന്നൽ പരമേശ്വരൻ പിള്ള ഉപദേശിച്ച് വിടുകയാണുണ്ടായത്.
ഉപദേശം ഫലിക്കുകയും യുവാവ് റൗഡിസം ഉപേക്ഷിക്കുകയും ചെയ്തു.
റൗഡിസം പ്രധാന വരുമാനമായിരുന്ന യുവാവ് ഇതുമൂലം പട്ടിണിയിലുമായി.
ദിവസങ്ങളോളം പട്ടിണി കിടന്ന് മടുത്ത യുവാവ് അടുത്തുള്ള ഒരു ജൻമിയെ കണ്ട് സഹായം അഭ്യർത്ഥിച്ചെങ്കിലും ജൻമി ഇയ്യാളെ മർദിക്കുകയായിരുന്നു.
യുവാവ് ആകട്ടെ ജൻമിയുടെ മകനെ കുത്തിവീഴ്ത്തിയാണ്  പ്രതികാരം ചെയ്തത്.
ഈ സംഭവത്തിൽ കേസ് അന്വേഷണം നടത്തിയ ‘മിന്നൽ’ യുവാവിനോട് അനുകമ്പ ഉണ്ടായിരുന്നെങ്കിലും കേസ് അന്വേഷണത്തിൽ അണുകിട വ്യതിചലിച്ചില്ല.
തുടർന്ന്  പ്രതിയെ കോടതി തൂക്കിക്കൊല്ലാൻ വിധിച്ചു.
ആ സംഭവത്തിൽ ഏറെ വിഷമമുണ്ടായിരുന്നു മിന്നൽ പരമേശ്വരൻ പിള്ളക്ക്.
അതുപോലെ തിരുവനന്തപുരം ജനറൽ ആശുപത്രിയിൽ പാവപ്പെട്ട രോഗികൾക്ക് മരുന്ന് വാങ്ങാൻ തൻെറ ശമ്പളത്തിൽ നിന്ന് നല്ലൊരു പങ്ക് സംഭാവന ചെയ്തിരുന്നു .
മൃഗസ്നേഹി
അക്രമികൾക്കുനേരെ മിന്നൽ പിണർപോലെ പാഞ്ഞെത്തി തലസ്ഥാനത്തെ കുറ്റവാളികളെ വിറപ്പിച്ചിരുന്ന പോലീസ് ഇൻസ്‌പെക്ടർ  മിന്നൽ പരമേശ്വരൻ  നായർ, ജോലിത്തിരക്കുകൾക്കിടയിലും വീട്ടിലെത്തിയാൽ, വീടിനു പിന്നിലെ തൊഴുത്തിൽ പശുക്കൾക്കൊപ്പം കൂടും.
രാത്രി എത്ര വൈകിയെത്തിയാലും തൊഴുത്തിലെത്തി പശുക്കളെ ഓമനിക്കുന്ന അച്ഛൻ, മകൾ മീരയ്ക്ക് എന്നും ആരാധനാപാത്രമായിരുന്നു.
അച്ഛനിൽ നിന്നാണ് മീര വളർത്തുമൃഗങ്ങളുമായുള്ള ചങ്ങാത്തം കടംകൊണ്ടത്.
ലോകത്തിലെ ഏറ്റവും ചെറിയ പശുക്കളെ( വെച്ചൂർ പശു ) വളർത്തുന്നതിൽ പ്രശസ്തയാണ്‌ ഇന്ന് മീര .
മിന്നൽക്കഥകൾ
തൻെറ ആത്മകഥ പൂർത്തിയാക്കിയ ശേഷമാണ് 2013 സെപ്റ്റംബറിൽ (17/18), 97 ാം വയസിൽ അദ്ദേഹം ജീവിതത്തിൽ നിന്നും മടങ്ങിയത്.
തിരുവനന്തപുരം സ്വദേശിയും ഗാനരചയിതാവുമായ ശിവദാസ്  തുടർച്ചയായ മൂന്നരവർഷം കൊണ്ടാണ് മിന്നലിൻെറ ആത്മകഥ കേട്ടെഴുതിയത്.
എന്നാൽ  പുസ്തകം പുറത്തിറങ്ങുന്നതിന് മുമ്പെയായി അദ്ദേഹം അന്തരിച്ചു.
1500 പേജുള്ള കൈയെഴുത്ത് പ്രതിയുടെ അവസാന മിനുക്ക് പണി നടന്നുകൊണ്ടിരിക്കെയാണ്‌ അദ്ദേഹത്തിന്റെ വിയോഗം സംഭവിച്ചത്.
സർവീസ് ജീവിതത്തിലെ ഉദ്വേഗജനകമായ ഏടുകൾ, സംസ്ഥാനപോലീസിന്റെയും കേരളസമൂഹത്തിന്റെയും പരിണാമകാലങ്ങളെ മിന്നൽക്കഥകൾ എന്ന ഈ പുസ്തകത്തിൽ തെളിഞ്ഞു കാണാം.
പ്രസാധകർ : ഡി സി ബുക്സ് .
മിന്നൽ പരമേശ്വരൻ അവാർഡ്‌
ഗണേശോൽസവം ട്രസ്റ്റ്‌ സംഘടിപ്പിച്ച മികച്ച സാമൂഹിക സേവകനുള്ള പുരസ്കാരമാണ് മിന്നൽ പരമേശ്വരൻ അവാർഡ്‌.
മിന്നൽ മുരളി ഇംഗ്ലീഷ് വിലാസം https://ml.wikipedia.org/wiki/Minnal_murali
ഗോദ എന്ന ചിത്രത്തിന് ശേഷം ബേസിൽ ജോസഫ് സംവിധാനം ചെയ്ത് 2021 ഡിസംബറിൽ പ്രദർശനത്തിനെത്തിയ ഒരു മലയാളഭാഷ ചലച്ചിത്രമാണ് മിന്നൽ മുരളി .
ബാംഗ്ലൂർ ഡേയ്സ് , മുന്തിരിവള്ളികൾ തളിർക്കുമ്പോൾ , പടയോട്ടം എന്നീ ചിത്രങ്ങൾക്ക് ശേഷം വീക്കെൻഡ് ബ്ലോക്ക്ബസ്റ്റേഴ്സിന്റെ ബാനറിൽ സോഫിയ പോളാണ് ഈ ചിത്രം നിർമ്മിക്കുന്നത്.
ടൊവിനോ തോമസ് നായകനാകുന്ന ഈ ചിത്രം മലയാളം , തമിഴ് , തെലുങ്ക് , ഹിന്ദി എന്നിങ്ങനെ നാല് ഭാഷകളിലായാണ്  പുറത്തിറങ്ങിയത്.
ജിഗർത്തണ്ട , ജോക്കർ തുടങ്ങിയ ചിത്രങ്ങളിലൂടെ മലയാളികൾക്ക് പരിചിതനായ തമിഴ് താരം ഗുരു സോമസുന്ദരം  ചിത്രത്തിലെ വില്ലൻ കഥാപാത്രത്തെ അവതരിപ്പിക്കുന്നു.
അജു വർഗീസ് , ബൈജു, ഹരിശ്രീ അശോകൻ , ഫെമിന ജോർജ് എന്നിവരാണ് മറ്റ് അഭിനേതാക്കൾ.
ചിത്രത്തിലെ രണ്ടു സംഘട്ടന രംഗങ്ങൾ സംവിധാനം ചെയ്യുന്നത് ബാറ്റ്മാൻ , ബാഹുബലി , സുൽത്താൻ തുടങ്ങിയ ചിത്രങ്ങൾക്ക് പിന്നിൽ പ്രവർത്തിച്ച വ്ലാഡ് റിംബർഗാണ്.
ഷാൻ റഹ്മാൻ ഈ ചിത്രത്തിന്റെ സംഗീത സംവിധാനം നിർവഹിക്കുന്നു.
2021 ഡിസംബർ 24-ന് ഈ ചിത്രം നെറ്റ്ഫ്ലിക്സിലൂടെ റിലീസ് ചെയ്തു.
താരം വേഷം 1 ടൊവിനോ തോമസ് ജെയിസൻ 2 ഗുരു സോമസുന്ദരം ഷിബു 3 ബൈജു എസ് ഐ സാജൻ 4 അജു വർഗീസ് പോത്തൻ 5 ഹരിശ്രീ അശോകൻ ദാസൻ 6 ബിജുക്കുട്ടൻ കുഞ്ഞൻ 7 ദേവി ചന്ദന ബിന്ദു 8 മാമുക്കോയ ഡോക്ടർ സാംബശിവൻ 9 പി ബാലചന്ദ്രൻ വർക്കി 10 സുധീഷ് ആക്ട്രർ സുധീഷ് 11 ഷെല്ലി കിഷോർ ഉഷ 12 പൗളി വൽസൻ ഗ്രാമവാസി 13 ആര്യ സലീം ജെസ്മി 14 സ്നേഹ ബാബു ബിൻസി 15 ഫെമിന ജോർജ്ജ് ബ്രൂസ്‌ലി ജിബിമോൾ 16 ജൂഡ് ആന്തണി ജോസഫ് അനീഷ് 17 ജിബിൻ ഗോപിനാഥ് പോലീസ് 1 18 വിജോ വിജയകുമാർ ഹോസ്പിറ്റൽ അറ്റൻഡർ 19 സൂര്യദേവ് ജോസ് മോൻ്റെ സുഹൃത്ത് 20 അസീസ്‌ വോഡഫോൺ കള്ളൻ ആൻ്റൊ 21 പ്രതാപൻ പൈലി 22 വിഷ്‌ണു സോമൻ സ്റ്റുഡിയോ നടത്തുന്നയാൾ 23 വസിഷ്ട് വസു ജോസ് മോൻ 24 സുർജിത്ത്‌ ഗോപിനാഥ് പാച്ചൻ 25 തെന്നൽ കുക്കുമോൾ 26 അലിയാർ ടി വി അവതാരകൻ 27 ഫേവർ ഫ്രാൻസിസ് സയൻ്റിസ്റ്റ് 28 രാജേഷ് മാധവൻ ഷിനോജ് 29 അച്ചൻ‌ കുഞ്ഞ് അച്ചൻ കുഞ്ഞ് 30 ഗോപാലകൃഷ്ണൻ കേശവൻ (ഉഷയെ മോഹിക്കുന്നയാൾ) നിർമ്മാണം
ചിത്രത്തിന്റെ ഷൂട്ടിങ് ആരംഭിച്ച വിവരം ടൊവിനോ തോമസ് തന്റെ ഫേസ്ബുക്ക് പേജിലൂടെ ആണ് അറിയിച്ചത്.
ഇതെനിക്ക് പ്രധാനപ്പെട്ടൊരു ചിത്രമാണ്.
മറ്റൊരു കാര്യം ഈ ചിത്രം മലയാളം, തമിഴ്, തെലുങ്ക്, ഹിന്ദി എന്നിങ്ങനെ നാല് ഭാഷകളിൽ ഈ സിനിമ റിലീസിനെത്തിക്കാനാണ് ഞങ്ങൾ തീരുമാനിച്ചിരിക്കുന്നത്.
അടുത്ത വർഷമായിരിക്കും റിലീസ്.
ബേസിൽ ജോസഫ്, വീക്കെൻഡ് ബ്ലോക്ക്‌ബസ്റ്റേഴ്സ്, സമീർ താഹിർ, മറ്റു പ്രവർത്തകർ എന്നിവർക്കൊപ്പം ഒന്നിക്കാൻ കഴിഞ്ഞതിൽ സന്തോഷമുണ്ട് - ടൊവിനോ തോമസ് ഫേസ്ബുക്കിൽ കുറിച്ചു.
ഗോദ എന്ന സൂപ്പർ ഹിറ്റ് ചിത്രത്തിനു ശേഷം ടൊവിനോയും ബേസിലും ഒന്നിക്കുന്ന ചിത്രം കൂടിയാണ് മിന്നൽ മുരളി.
കുഞ്ഞിരാമായണം എന്ന ചിത്രത്തിലൂടെ സിനിമാ സംവിധാനത്തിലേക്ക് കടന്ന ബേസിലിൻ്റെ മൂന്നാമത്തെ ചിത്രമാണ് മിന്നൽ മുരളി.
വീക്കെൻഡ് ബ്ലോക്ക്‌ബസ്റ്ററിൻ്റെ ബാനറിൽ സോഫിയ പോൾ നിർമ്മിക്കുന്ന ചിത്രം ഉയർന്ന ബഡ്ജറ്റിലാണ് ഒരുങ്ങുന്നത്.
125 ദിവസത്തെ ഷൂട്ടിംഗാണ് ചിത്രത്തിനു വേണ്ടത്.
അരുൺ, അനിരുദ്ധൻ, ജസ്റ്റിൻ മാത്യു എന്നിവർ ചേർന്നാണ് ചിത്രത്തിൻ്റെ തിരക്കഥയൊരുക്കുന്നത്.
അജു വർഗീസ്, സോമസുന്ദരം, ബൈജു സന്തോഷ്, ഹരിശ്രീ അശോകൻ, പി ബാലചന്ദ്രൻ, ജൂഡ് ആന്റണി, ഫെമിന ജോർജ്, ഷെല്ലി കിഷോർ, സ്‌നേഹ ബാബു, മാസ്റ്റർ വസീത് തുടങ്ങിയവരാണ് ചിത്രത്തിലെ മറ്റ് അഭിനേതാക്കൾ.
ഈ ചിത്രത്തിന്റെ ഫസ്റ്റ് ലുക്ക് പോസ്റ്റർ 2020 ഓഗസ്റ്റ് 25-ന് പുറത്ത് വന്നു.
2021 ഡിസംബർ 24-ന് ചിത്രം നെറ്റ്ഫ്ലിക്സിലൂടെ റിലീസ് ചെയ്തു.
ഈ ചിത്രത്തിന്റെ ഷൂട്ടിങ്ങിനായി കാലടി മണപ്പുറത്ത് ശിവക്ഷേത്രത്തിൽ മുന്നിൽ ഒരുക്കിയ കൂറ്റൻ സെറ്റ് രാഷ്ട്രീയ ബജ്റംഗദൾ പ്രവർത്തകർ തകർത്തിരുന്നു.
ക്രിസ്ത്യൻ പള്ളിയുടെ സെറ്റാണ് അനുമതിയില്ലാതെ ക്ഷേത്രത്തിന്റെ മുന്നിൽ പള്ളിയുടെ സെറ്റ് നിർമിച്ചു എന്ന് ആരോപിച്ചാണ് തകർത്തത്.
ആ നിർമിതി കൃസ്ത്യൻ ആരാധനാ കേന്ദ്രമാക്കുവാൻ ഉള്ള ഗൂഢാലോചനയാണെന്ന് അവർ ചൂണ്ടിക്കാണിച്ചിരുന്നു സിനിമയുടെ അണിയറ പ്രവർത്തകർ മാസങ്ങളെടുത്ത് തയാറാക്കിയ കെട്ടിടത്തിൻറെ സെറ്റാണ് 2020 മെയ് 24-ന് തകർത്തത്.
മിന്മിനി ഇംഗ്ലീഷ് വിലാസം https://ml.wikipedia.org/wiki/Minmini
ഒരു തെന്നിന്ത്യൻ ചലച്ചിത്രപിന്നണിഗായികയാണ്‌ മിന്മിനി .
റോജ എന്ന തമിഴ് ചിത്രത്തിലെ എ.ആർ. റഹ്മാന്റെ കന്നി സംഗീതസം‌രംഭമായ  "ചിന്ന ചിന്ന ആസൈ.."
എന്നു തുടങ്ങുന്ന ഗാനം ആലപിച്ചതിലൂടെയാണ്‌  പ്രശസ്തിയിലേക്ക് വളർന്നത് .
മലയാളിയാണെങ്കിലും മിന്മിനിയുടെ മികച്ച സംഭാവനകൾ എ.ആർ. റഹ്മാനും ഇളയരാജയും സംഗീതം നൽകിയ തമിഴ് ഗാനങ്ങളിലൂടെയാണ്‌.
മലയാളചിത്രമായ കിഴക്കുണരും പക്ഷിയിലെ സൗപർണികാമൃത...
, കുടുംബസമേതത്തിലെ ഊഞ്ഞാൽ ഉറങ്ങി...
, നീലരാവിൽ...
എന്നിവ മലയാള ഹിറ്റുഗാനങ്ങളിൽ ഉൾപ്പെടുന്നു.
കറുത്തമ്മ (1994), തേവർമകൻ (1992) എന്നീ ഹിറ്റു ചിത്രങ്ങളിലേ ഗാനങ്ങളും ഇവർ ആലപിച്ചു.
1993-ൽ ലണ്ടനിലെ ഒരു സ്റ്റേജ് ഷോയ്ക്കിടെ ശബ്ദം നഷ്ടപ്പെട്ടശേഷം 2014-ഓടെ ശബ്ദം ശരിയായി തിരികെ സിനിമാസംഗീതമേഖലയിൽ തിരിച്ചെത്തി.
മിന്നൽ പടയാളി
തിരുപ്പതി ചെട്ടിയർ എവർഷൈൻ പ്രൊഡക്ഷനുവേണ്ടി മദ്രാസ് ഫിലിംസെന്റർ സ്റ്റുഡിയോയിൽ നിർമിച്ച മലയാളചലച്ചിത്രമാണ് മിന്നൽ പടയാളി .
മുതുകുളം രാഘവൻ പിള്ള തിരക്കഥയും സംഭാഷണവും എഴുതി.
വാണക്കുറ്റി, പി. ഭാസ്കരൻ, അഭയദേവ് എന്നിവർ ചേർന്ന് എഴുതിയ ഏഴു ഗാനങ്ങൾക്ക് പി.എസ്. ദിവാകർ സംഗീതം നൽകി.
ചിത്രസംയോജനവും സംവിധാനവും ജി.വിശ്വനാഥൻ നിർവഹിച്ചു.
സീതാഫിലിംസ് വിതരണം നടത്തിയ ഈ ചിത്രം 1959 ഏപ്രിൽ 25-ന് പ്രദർശനം തുടങ്ങി.
അഭിനേതാക്കൾ സത്യൻ കൊട്ടാരക്കര ശ്രീധരൻ നായർ സെബാസ്റ്റ്യൻ കുഞ്ഞുകുഞ്ഞു ഭാഗവതർ കോട്ടയം ചെല്ലപ്പൻ ലളിത വിജയം പത്മിനി പ്രിയദർശിനി പിന്നണിഗായകർ എ.എം. രാജ എ.പി. കോമള കുമരേശൻ മൈഥിലി പി.ബി. ശ്രീനിവാസ് എസ്. ജാനകി ശാന്ത പി. നായർ അവലംബം പുറത്തേക്കുള്ള കണ്ണികൾ ഇന്റ്രെറ്റ് മൂവി ഡാറ്റാ ബേസിൽ നിന്ന് മിന്നൽ പടയാളി
മിനർവ മിൽസ് കേസ്
ഇന്ത്യൻ ഭരണഘടനയുടെ അടിസ്ഥാനഘടന വ്യക്തമാക്കിയ ഒരു സുപ്രധാന വിധിയാണു മിനർവ മിൽസ് കേസ് (Minerva Mills Ltd. and Ors. v. Union Of India and Ors.) പാർലമെന്റിന്റെ ഭരണഘടനയിൽ വ്യത്യാസം വരുത്താനുള്ള അവകാശം അനന്തമല്ല എന്ന് കോടതി ഐക്യകണ്ഠേന വിധിക്കുകയുണ്ടായി.
ഒപ്പം തന്നെ പാർലമെന്റിന്റെ ഭേദഗതി നടത്താനുള്ള അവകാശം ഭരണഘടനയുടെ അന്തഃസത്ത നശിപ്പിക്കാനുള്ളതല്ല, പൗരന്റെ അടിസ്ഥാനാവകാശങ്ങൾ വെട്ടിച്ചുരുക്കാൻ പാർലമെന്റിനു അവകാശമില്ലെന്നും കോടതി പറയുകയുണ്ടായി.
പ്രാചീന ഈജിപ്ഷ്യൻ മൂർത്തികൾ ഒസീരിസ്, അനൂബിസ്, ഹോറസ് എന്നീ ദൈവങ്ങൾ
പ്രാചീന മൂർത്തികൾ അഥവാ പുരാതന ഈജിപ്റ്റിലെ ദൈവങ്ങളെ ചുറ്റിപ്പറ്റിയാണ് അവിടുത്തെ ചരിത്രാതീതകാലമതങ്ങളുടെ അന്തഃസത്ത പരുവപ്പെട്ടത്.
ദൈവങ്ങളെല്ലാം തന്നെ പ്രകൃതിശക്തികളെയോ പ്രതിഭാസങ്ങളെയോ പ്രതിനിധാനം ചെയ്തിരുന്നു.
ഈ ദേവതകളെ സന്തുഷ്ടരാക്കാൻ ആചാരങ്ങൾ പിന്തുടരുന്നതിലൂടെയും ,  കാഴ്ചനൈവേദ്യങ്ങൾ സമർപ്പിക്കുന്നതിലൂടെയും പ്രകൃതിശക്തികൾ തങ്ങളെ ഉപദ്രവിക്കുകയില്ലെന്ന് അവർ കരുതിപ്പോന്നു.
ഈജിപ്തിന്റെ രൂപീകരണത്തിനു ശേഷം, ഫറവോകളാണ് ഈ ദൈവങ്ങളുടെ പ്രതിനിധികൾ എന്ന നിലയിൽ ആചാരാനുഷ്ഠാനങ്ങൾക്ക് നേതൃത്വം നൽകി വന്നിരുന്നത്.
പ്രാഗ്ജ്യോതിഷ ഇംഗ്ലീഷ് വിലാസം https://ml.wikipedia.org/wiki/Pragjyotisha_Kingdom
പുരാതനകാലത്ത് പ്രാഗ്‌ജ്യോതിഷ എന്നറിയപ്പെട്ടിരുന്ന രാജ്യത്തിന്റെ ഭാഗമായിരുന്നു ഇന്ത്യയിലെ വടക്കുകിഴക്കൻ മേഖല.
ആസ്സാമിൽ ഗൗഹതിക്കു കിഴക്കുമാറിയാണ് പ്രാഗ്‌ജ്യോതിഷപുരം.
വസിഷ്ഠ മഹർഷിയുടെ ആശ്രമം നിലനിന്നിരുന്നു എന്നു കരുതുന്ന ഇവിടം ജ്യോതിശാസ്ത്രം , ഖഗോളശാസ്ത്രം എന്നിവയുടെ പ്രമുഖപഠനകേന്ദ്രമായിരുന്നു.
രാമായണം , മഹാഭാരതം തുടങ്ങിയ ഇതിഹാസങ്ങളിലും ചില പുരാണങ്ങളിലും പ്രാഗ്ജ്യോതിഷയെക്കുറിച്ച് പരാമർശമുണ്ട്.
എന്നാൽ പുരാണങ്ങളിലെ പ്രാഗ്ജ്യോതിഷ വലിയ ഒരു രാജ്യമായിരുന്നു.
തെക്ക് ബംഗാൾ ഉൾക്കടൽ മുതൽ പടഞ്ഞാറ് കാരതോയ നദി വരെ രാജ്യത്തിനു വിസ്തൃതിയുണ്ടായിരുന്നതായി മഹാഭാരതത്തിൽ പറയുന്നു.
പശ്ചിമ ബംഗാളിലൂടെ ഒഴുകുന്ന ഒരു നദിയാണ് കാരാതോയ.
രാമായണത്തിൽ പറയുന്നത് പ്രാഗ്ജ്യോതിഷയ്ക്ക് ബിഹാറിലെ കോസി നദി വരെ വിസ്തൃതിയുണ്ടായിരുന്നു എന്നാണ്.
നേപ്പാൾ , ഭൂട്ടാൻ എന്നീ രാജ്യങ്ങളുടെ ഏതാനം മേഖലകളും പ്രാഗ്ജ്യോതിഷയിൽ ഉൾപ്പെട്ടിരുന്നു.
ഇവിടെ ചിത്രാചലത്തിൽ പ്രസിദ്ധമായ ഒരു നവഗ്രഹക്ഷേത്രമുണ്ട്.
ഗൗഹതിയ്ക്ക് പ്രാഗ്ജ്യോതിഷം എന്നു കൂടി പേരു വരാൻ കാരണം ഈ ക്ഷേത്രമാണ്.
പ്രാഗഭാവം
ന്യായശാസ്ത്രവുമായി ബന്ധപ്പെട്ടതാണ്‌ പ്രാഗഭാവം .
ന്യായീകരണങ്ങൾക്കുവേണ്ടി അദ്വൈതികളും ഈ ന്യായവാദത്തെ ന്യായശാസ്ത്രത്തിൽ നിന്നും കടമെടുത്ത്‌ ഉപയോഗിക്കുന്നു.
പ്രാക്‌ എന്ന വാക്കിനർത്ഥം മുമ്പ്‌ എന്നാണ്‌.
അഭാവം എന്നാൽ ഇല്ലായ്മ.
ഒരു വസ്തുവിന്റെ (അതുണ്ടാകുന്നതിനു) മുമ്പത്തെ ഇല്ലായ്മയാണ്‌ പ്രാഗഭാവം എന്നതു കൊണ്ടു വിവക്ഷിക്കുന്നത്‌.
ന്യായ വാദം ഇതിനെ വിശദീകരിക്കുന്നത്‌ ഇങ്ങനെയാണ്‌.
ഒരാൾ ഒരു നിർദ്ദിഷ്ട സമയത്ത്‌ ഒരു കുടം ഉണ്ടാക്കുന്നു.
ആ നിർദ്ദിഷ്ട സമയം മുതൽ കുടം ഉണ്ടാവുന്നു.
ആ നിർദ്ദിഷ്ട സമയത്തിനു തൊട്ടുമുമ്പ്‌ ആ കുടം ഉണ്ടായിരുന്നില്ല.
അതിനു തലേ ദിവസമെന്നു വേണ്ട, അതിനു മുമ്പൊരിക്കലും ആ പ്രത്യേക കുടം ഉണ്ടായിരുന്നിട്ടേയില്ല.
അഥവാ ആ കുടം ഉണ്ടാവുന്നതിനു മുമ്പ്‌ ഉണ്ടായിരുന്ന 'അഭാവം' അനാദി കാലം മുതൽക്ക്‌ ഉള്ളതാണ്‌.
കുടമുണ്ടായപ്പോൾ ഈ അഭാവം അവസാനിച്ചു.
അനാദിയായ ഒന്നിനും അവസാനവും ഉണ്ടാകില്ല എന്ന സാമാന്യ തത്ത്വത്തിന്‌ ഉള്ള ഒഴിവായിട്ടാണ്‌ ഈ ന്യായ വാദം.
ഈ ന്യായമനുസരിച്ച്‌ ജനനത്തിനുള്ള സാങ്കേതിക നാമമാണ്‌ പ്രാഗ്‌ അഭാവ ചരമ പ്രഥമക്ഷണം അഭാവം നാലുതരത്തിൽ ഉണ്ട് പ്രാഗഭാവം പ്രധ്വംസാഭാവം അന്യോന്യാഭാവം അത്യന്താഭാവം ബന്ധപ്പെട്ട മറ്റു കണ്ണികൾ ന്യായം (തത്വചിന്ത) അനുബന്ധം അവലംബം കുറിപ്പുകൾ
പ്രാഗ് ഇംഗ്ലീഷ് വിലാസം https://ml.wikipedia.org/wiki/Prague
ചെക്ക് റിപ്പബ്ലിക്കിലെ ഏറ്റവും വലിയ നഗരവും ചെക്ക് റിപ്പബ്ലിക്കിന്റെ തലസ്ഥാനവുമാണ് പ്രാഗ് ( IPA : /ˈprɑːg/ , Praha ( IPA: [ˈpraɦa] ).
ഈ നഗരത്തിന്റെ ഔദ്യോഗിക നാമം പ്രാഗ്- തലസ്ഥാന നഗരം ( Prague - the Capital City ) എന്നർത്ഥം വരുന്ന Hlavní město Praha എന്നാണ്.
ചെക് ഭാഷയിൽ പ്രാഹ എന്നാണ് ഉച്ചാരണം.
ചരിത്രം Astronomical Clock Old Town Hall Tower, Prague
പ്രാഗിനും ചുറ്റുമുള്ള പ്രദേശത്തിനും  പഴയ പേര് ബൊഹീമിയ എന്നായിരുന്നു.
ആദ്യകാല നിവാസികൾ ബൊഹീമിയൻ-സ്ലാവിക് വംശജരാണെന്ന്  അനുമാനിക്കപ്പെടുന്നു.
പഴങ്കഥകളനുസരിച്ച്  വ്ലട്ടാവ നദിയുടെ വലംകരയിലെ ഒരു കുന്നിൻ പ്രദേശമായിരുന്നു പ്രാഗ്.
ബൊഹീമിയൻ നാടുവാഴികൾ കുന്നിൻ മുകളിലും സാധാരണ ജനത അടിവാരങ്ങളിലും പാർത്തുവന്നുവെന്നാണ് അനുമാനം.
ലിബൂസാ രാജകുമാരിയുടെ ദീർഘവീക്ഷണത്തിന്റെ ഫലമാണ്  വുൾട്ടാവ നദിയുടെ ഇരുകരകളിലുമായുള്ള  പ്രാഹാ നഗരവും പ്രെസ്മിൽ രാജവംശവും എന്നും  പഴങ്കഥ .
ഇവയ്കൊന്നും രേഖകളില്ല.
പത്താം ശതകത്തിൽ  ബൊഹീമിയയിൽ  ക്രിസ്തുമതം ശക്തിപ്പെട്ടു,   പള്ളികൾ ഉയർന്നു വന്നു,  പള്ളികൾ ചരിത്രരേഖകൾ   സൂക്ഷിക്കാൻ തുടങ്ങി.
നഗരത്തിനു ചുറ്റുമായുള്ള മതിൽ നിർമ്മിക്കപ്പെട്ടത്  പതിമൂന്നാം ശതകത്തിലാണെന്ന്  പറയപ്പെടുന്നു.
ജറുസെലമിന്റെ പതനത്തോടെ ജൂതരുടെ കുടിയേറ്റം ആരംഭിച്ചുവെന്ന അഭ്യൂഹങ്ങളുണ്ടെങ്കിലും രേഖകളില്ല.
പൊതുവെ ഇക്കാര്യത്തിൽ ഏകാഭിപ്രായവുമില്ല.
ജർമൻ വംശജർ പതിനൊന്നാം നൂറ്റാണ്ടിലും.
ചാൾസ്  നാലാമന്റെ വാഴ്ചക്കാലത്താണ് പ്രാഹ നഗരം മൂന്നു വ്യത്യസ്ത  ചുററുവട്ടങ്ങളായി വികസിച്ചത്.
വ്ലട്ടാവ നദിയുടെ വലം കരയിൽ സ്റ്റാർ മെസ്റ്റോ( പഴയ പട്ടണം),  നോവോ മെസ്റ്റോ( പുതിയ പട്ടണം) പിന്നെ ഇടതുകരയിൽ മാലാ സ്ട്രാനാ(ചെറു പട്ടണം ) എന്നിവ ഉയർന്നു വന്നു.
ഇന്നും ഇവ ഇതേപേരിൽ അറിയപ്പെടുന്നു.
, പതിനഞ്ചാം നൂറ്റാണ്ടിൽ  മതസ്പർധകൾ ആരംഭിച്ചു.
ഹുസ്സൈറ്റുകളും ( ആദ്യകാല പ്രോട്ടസ്റ്റന്റുകൾ ) റോമൻ കാതലിക് നേതൃത്വവും തമ്മിലുള്ള കലഹം യുദ്ധത്തിൽ കലാശിച്ചു.
പതിനാറാം നൂറ്റാണ്ടോടെ സ്ഥിതിഗതികൾ ശാന്തമായി.
ഹാപ്സ്ബർഗ് വംശം രാജാധികാരം കൈക്കലാക്കി.
പ്രാഗ് ശാസ്ത്രത്തിൽ മുന്നിട്ടു നിന്നു.
ഇക്കാലത്താണ് പ്രശസ്ത ജ്യോതിശാസ്ത്രജ്ഞരായ ടൈകോ ബ്രാഷും , ജോൺ കെപ്ലറും പ്രാഗ്  നഗരപ്രാന്തത്തിലെ  നക്ഷത്രനിരീക്ഷണശാലയിൽ  ഗവേഷണം നടത്തിയിരുന്നത്.
വ്യവസായവിപ്ലവത്തിന്റെ ഫലമായി പ്രാഗും വിയന്നയും തമ്മിൽ ട്രെയിൻ ഗതാഗതം തുടങ്ങിയത്  1845-ലാണ്.
1918-ൽ ആസ്ട്രോ-ഹംഗേറിയൻ സാമ്രാജ്യത്തിന്റെ പതനത്തോടെ പ്രാഗിലെ രാജവാഴ്ച അവസാനിച്ചു.
ചെകോസ്ലാവ്ക്യൻ റിപബ്ലിക് രൂപം കൊണ്ടു.
രണ്ടാം ലോകമഹായുദ്ധകാലത്ത് ചെകോസ്ലവാക്യ നാസികളുടേയും യുദ്ധാനന്തരം സോവിയറ്റ് റഷ്യയുടേയും അധീനതയിലായി.
1989-ലെ വെൽവെറ്റ് വിപ്ലവം കമ്യൂണിസത്തിന് അന്ത്യം കുറിച്ചു.
1993-ൽ ചെക് റിപബ്ലികും സ്ലോവാക്യയും രൂപം കൊണ്ടു.
പ്രാഗ്,  ചെക് റിപബ്ലികിന്റെ തലസ്ഥാനനഗരിയായി.
നഗരകാഴചകൾ പഴയ ടൗൺ ഹാൾ സെന്റ് നികോളസ് കതീഡ്രൽ-  പഴയ ടൗൺഹാളിന്റെ മുകളിൽ നിന്നുള്ള കാഴ്ച-
പ്രാഗിന്റെ ചരിത്രത്തിൽ ഈ കെട്ടിടത്തിന് വളരെ പ്രാധാന്യമുണ്ട്.
അഞ്ചു കെട്ടിടങ്ങളുടെ സമുച്ചയമാണ് ഇത്.
കേന്ദ്രഭാഗത്ത് കന്യാമറിയത്തിന്റെ പള്ളി സ്ഥിതി ചെയ്യുന്നു.
1381 മുതൽ  ഇവിടെ ആരാധനയാരംഭിച്ചു എന്നാണ് അനുമാനം.
കൗൺസിൽ ഹാൾ  പതിനഞ്ചാം നൂറ്റാണ്ടിലെ  പ്രൗഢിയോടെ ഇന്നും കാത്തു സൂക്ഷിക്കപ്പെട്ടിരിക്കുന്നു.
ഈ സമുച്ചയത്തിലെ ഏറ്റവും വിശാലമായ ഹാൾ ബ്രോസിക് അസംബ്ലി ഹാളാണ്.
മച്ചിന് രണ്ടു നിലകെട്ടിടത്തിന്റെ  ഉയരമുണ്ട്.
വാക്ലാവ്  ബ്രോസിക് എന്ന ചിത്രകാരന്റെ  രചനകളാണ് ചുവരുകളിൽ.
ഭൂനിരപ്പിന്   താഴെയുള്ള  നിലയിൽ  ഒട്ടനവധി കൊച്ചു കൊച്ചു അറകളുണ്ട്.
അതി സങ്കീർണമായ  ഇടനാഴികളും തുരങ്കങ്ങളും അവയെ തമ്മിൽ  ബന്ധിപ്പിക്കുന്നു.
ഗോഥിക് ശൈലിയിൽ നിർമ്മിക്കപ്പെട്ടുള്ള ഗോപുരം  പഴയകാലത്ത് പ്രാഗിലെ ഏറ്റവും ഉയരമുള്ള  കെട്ടിടമായിരുന്നു.
ഗോപുരത്തിനു ചുറ്റുമായുള്ള  വരാന്തയിൽ നിന്നാൽ  പ്രാഗ് നഗരം  മുഴുവനും കാണാം.
നഗരസുരക്ഷയുടെ അധികാരിക്ക്  താമസിക്കാനായി അവിടെ പ്രത്യേകം സൗകര്യങ്ങളുണ്ടായിരുന്നു.
ഇന്ന് ഗോപുരത്തിന്റെ മുകളിലെത്താനായി  ചില്ലുഗ്ലാസു കൊണ്ടുള്ള ലിഫ്റ്റ് ഉണ്ട്.
ആസ്ട്രണോമിക്കൽ ക്ലോക്
1410-ലാണ് ആസ്ടോണോമിക്കൽ ക്ലോക്  ടൗൺഹാൾ ഗോപുരത്തിന്റെ  മുഖ്യഭിത്തിയിൽ സ്ഥാപിക്കപ്പെട്ടത്.
ഇന്നും മിടിച്ചുകൊണ്ടിരിക്കുന്ന ഏറ്റവും പഴയ ഘടികാരമാണ് ഇത്.
ഘടികാരത്തെ ചുറ്റിപ്പറ്റി അനേകം കഥകളുമുണ്ട്.
ഘടികാരം രൂപകല്പന ചെയ്ത് നിർമിച്ചത്  ഹാനുസ് എന്ന വിദഗ്ദ്ധനായിരുന്നത്രെ.
ഹാനുസ് ഇതുപോലെയോ ഇതിനേക്കാൾ മെച്ചപ്പെട്ടതോ ആയ മറ്റൊരു യന്ത്രം നിർമ്മിക്കാതിരിക്കാനായി ഭരണാധികാരികൾ ഹാനുസിന്റെ കണ്ണുകൾ കുത്തിപ്പൊട്ടിച്ചു, പകരം വീട്ടാനായി ഹാനൂസ്  ഘടികാരത്തിന്റെ  മുഖ്യഭാഗത്തേക്ക് എടുത്തു ചാടി ആത്മഹത്യ ചെയ്തെന്നും  അങ്ങനെ  ഘടികാരം നിന്നുപോയെന്നും പറയപ്പെടുന്നു.
പിന്നീട്  ഒരു നൂറ്റാണ്ടിനു ശേഷമാണ് ഘടികാരം പുനപ്രവർത്തനക്ഷമമായത്.
ഘടികാരം നിലച്ചുപോകുന്നത് രാജ്യത്തിനാകമാനം  ദുശ്ശകുനമാണെന്നും വിശ്വസിക്കപ്പെടുന്നു.
ജൂതക്കോളണി
പ്രാഗിലെ ജൂതച്ചേരി,കാലാകാലമായി  യോസോഫ് എന്നാണറിയപ്പെട്രുന്നത്.
പതിമൂന്നാം നൂറ്റാണ്ടിലാണ് ഈ ചേരിതിരിവ് തികച്ചും നിർബന്ധമാക്കിയത്.
ജൂതർക്ക് പ്രാഗിൽ മറ്റൊരിടത്തും താമസിക്കാനനുവാദമില്ലായിരുന്നു.
മാത്രമല്ല പൊതുസ്ഥലങ്ങളിൽ നിന്നും പൊതുആഘോഷങ്ങളിൽ നിന്നും അവർ ഒഴിച്ചു നിർത്തപ്പെട്ടു .
ജൂതച്ചേരിയിലെ സിനഗോഗുകളും സെമിത്തെരിയും നാസി ആക്രമണത്തിൽ നിന്നും രക്ഷപ്പെട്ടു.
ഇന്നവ ചരിത്രസ്മാരകങ്ങളായി നിലകൊള്ളുന്നു.
ഈ ചേരിയിലാണ് കാഫ്കയുടെ കുടുംബം നിവസിച്ചിരുന്നത്.
വിനോദസഞ്ചാരികൾക്കായി ജൂതക്കോളണിയിലൂടെ ഒരു നടത്തം ഏർപാടാക്കിയിട്ടുണ്ട്.
സിനഗോഗുകൾ
ജൂതച്ചേരിയിൽ ആറു സിനഗോഗുകളുണ്ട്.
ഏറ്റവും പഴയ സിനഗോഗ്, 1270-ൽ പുതുക്കിപ്പണിതശേഷം പഴയ-പുതിയ സിനഗോഗ് എന്നറിയപ്പെടുന്നു.
1868-ൽ പണിത സ്പാനിഷ് സിനഗോഗ്, ക്ലൗസോവ (1680) , പിങ്കാസ്( 1475), മൈസലോവ (1689   ) ജൂബിലി(1905-6) എന്നിവയാണ് മറ്റുള്ളവ.
ചാൾസ്  പാലം
വുൾടാവ നദിക്കു കുറുകെ ആദ്യത്തെ കല്പാലം പണിതത്  1172-ലാണ്.
ജൂഡിത് പാലം എന്നാണ് ഇതറിയപ്പെട്ടത്.
പിന്നീട് 1342- -ലെ വെള്ളപ്പൊക്കത്തിൽ  ഈ പാലം തകർന്നു പോയി.
1357-ൽ  ചാൾസ് പാലത്തിന്റെ നിർമ്മാണം ആരംഭിച്ചു.
പാലത്തിന് 10 മീറ്റർ വീതിയും  621മീറ്റർ നീളവുമുണ്ട്.
പാലത്തിന്റെ ഇരു വശങ്ങളിലുമായി ചരിത്രപുരുഷന്മാരുടെ  പ്രതിമകൾ പ്രതിമകൾ സ്ഥാപിക്കപ്പെട്ടത് പതിനേഴാം നൂറ്റാണ്ടിലാണ്.
ഇവ പിന്നീട് പ്രാഗ് മ്യൂസിയത്തിലേക്കു മാറ്റപ്പെട്ടു.
ഇപ്പോൾ നിലവിലുള്ളത് പകർപ്പുകളാണ്.
പാലത്തിന്റെ രണ്ട് അറ്റങ്ങളിലുമായി സ്ഥിതിചെയ്യുന്ന ഗോപുരങ്ങളിൽ കയറാൻ പടവുകളുണ്ട്.
വഴിവാണിഭക്കാർ  തിക്കിത്തിരക്കുന്ന ഈ നടപ്പാലം പ്രാഗിന്റെ  സുപ്രധാന ചരിത്രസ്മാരകങ്ങളിലൊന്നാണ്.
പഴയ കോട്ട
പതിനെട്ട് ഏക്കറിൽ  (ഏതാണ്ട് 7 ഹെക്റ്റർ)  പരന്നു കിടക്കുന്ന കോട്ടവളപ്പിനകത്ത്  നിരവധി കെട്ടിടങ്ങളും അവക്കിടയിലായി അനേകം അങ്കണങ്ങളുമുണ്ട്.
ലോകത്തിലെ ഏറ്റവും വിസ്തൃതമായ കോട്ടവളപ്പാണിത്.
ഒമ്പതാം നൂറ്റാണ്ടിന്റെ അവസാനഘട്ടത്തിലാണ് കോട്ടയുടെ നിർമ്മാണം എന്ന് അനുമാനിക്കുന്നു.
അന്നു നിർമ്മിക്കപ്പെട്ട കന്യാമറിയത്തിന്റെ പള്ളിുടെ അവശിഷ്ടങ്ങൾ ഇന്നും കാണാം.
പത്താം നൂറ്റാണ്ടിൽ പണിത സെന്റ് ജോർജ് പള്ളി ഇന്നൊരു ഗാലറിയാണ്.
പത്താം നൂറ്റാണ്ടിൽ രാജകുടുംബാംഗങ്ങൾക്കും  മതാധികാരികൾക്കുമുള്ള  ഭവനങ്ങൾ നിർമ്മിക്കപ്പെട്ടു.
1346മുതൽ 1378  വരെ ഭരിച്ച ചാൾസ് നാലാമന്റെ കാലത്താണ്    നിർമ്മാണപ്രവർത്തനം ഊർജ്ജിതമായത്.
പിൻഗാമികളിൽ ചിലർ കോട്ടമതിലുകൾ ശക്തിപ്പെടുത്തുകയും കൊട്ടാരം പുതുക്കിപ്പണിയുകയും ചെയ്തു.
ബൊഹീമിയൻ രാജവംശവും ഹാപ്സ്ബർഗ് രാജവംശവും തമ്മിൽ നടന്ന അധികാര വടംവലിയിൽ  പ്രാഗ് കോട്ടക്ക് വളരെയേറെ നാശനഷ്ടങ്ങളുണ്ടായി.
1918-ൽ  ആസ്ട്രോ-ഹംഗേറിയൻ സാമ്രാജ്യം നാമാവശേഷമായി,സ്വതന്ത്ര  ചെകോസ്ലാവിയ രൂപം കൊണ്ടു.
അന്നു മുതൽ  പ്രസിഡന്റിന്റെ ആസ്ഥാനം പ്രാഗ് കോട്ടയാണ്.
കോട്ടസമുച്ചയത്തിന്റെ അറ്റകുറ്റപ്പണികൾ ഇന്നും തുടരുന്നു.
ബൊഹീമിയൻ രാജവംശത്തിന്റേയും  ഹാപ്സ്ബർഗ് രാജവംശത്തിന്റേയും  ആടയാഭരണങ്ങളും ആയുധശേഖരവും ചരിത്രപ്രധാനമായ രേഖകളും മറ്റു വസ്തുക്കളും ഇവിടത്തെ മ്യൂസിയത്തിൽ കാണാം.
സുപ്രധാനമായ സെന്റ് വിറ്റസ് കതീഡ്രൽ കോട്ടവളപ്പിനകത്താണ്.
മുഖ്യഗോപുരത്തിന് നൂറ്റിരണ്ടു മീറ്റർ ഉയരമുണ്ട്.
ചാൾസ് യുണിവഴ്സിറ്റി
1348- ചാൾസ് നാലാമനാണ്  ചാൾസ് യൂണിവഴ്സിറ്റി സ്ഥാപിച്ചത് .
ഹുസ്സൈറ്റ്(പ്രൊട്ടസ്റ്റന്റ്) നവോത്ഥാനകാലത്ത് യൂണിവഴ്സിറ്റിയിൽ വലിയതോതിൽ മാറ്റങ്ങളുണ്ടായി.
പ്രൊട്ടസ്റ്റന്റ്  നേതാവായ യാൻ ഹുസ്സാ ആയിരുന്നു അന്നത്തെ റെക്റ്റർ.
അതിനുശേഷം തുടരെത്തുടരെ ഉണ്ടായ മത-രാഷ്ട്രീയ സ്പർധകൾ  യൂണിവഴ്സിറ്റിയേയും ബാധിച്ചു .
കാഫ്കാ സ്മൃതികൾ